पाएं अपने शहर की ताज़ा ख़बरें और फ्री ई-पेपरडाउनलोड करें
चतरा जिले में कोरोना से एक और व्यक्ति की मौत हो गई है। मृतक प्रतापपुर प्रखंड का रहने वाला था। मृतकों की उम्र लगभग 70 साल बताया जाता है। बताया जाता है कि कोरोना पॉजिटिव पाए जाने के बाद पिछले चार दिनों से उनका इलाज सदर अस्पताल में चल रहा था। इलाज के दौरान गुरूवार की रात इनका निधन हो गया। इसी के साथ जिले में कोरोना से मरने वालों की संख्या 37 पर पहुंच गई है। इधर दूसरी ओर गुरूवार को जिले में 233 कोरोना के मरीज कोरोना को हराकर पुरी तरह से ठीक हुए हैं।
कोरोना पॉजिटिव पाए जाने के बाद होम आइसोलेशन में रह रहे 233 कोरोना मरीजों ने कोरोना को पुरी तरह से परास्त कर दिया है। इन कोरोना मरीजों का रिपोर्ट नेगेटिव आया है। गुरूवार को आई रिपोर्ट में 233 कोरोना मरीज पुरी तरह से ठीक हो गए हैं। चिकित्सकों की निगरानी में इन मरीजों का इलाज उनके घरों में हीं किया जा रहा था। इधर दूसरी गुरूवार को जिले में 110 नए कोरोना के मरीज मिले हैं। इसके साथ हीं जिले में कुल एक्टिव कोरोना मरीजों की संख्या 1562 हो गई है। जिला महामारी नियंत्रण पदाधिकारी डाॅ आशुतोष कुमार ने लोगों से अपील करते हुए कहा है कि लोग कोरोना को लेकर डरें नहीं। पॉजिटिव पाए जाने के बाद नियमित रूप से दवाइयों के सेवन करने एवं सरकार के द्वारा जारी किए गए गाइड लाइन का पालन कर कोरोना मरीज पूरी तरह से ठीक हो रहें हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn